Aamutuulessa
Päivyt saumoissa pilvien,
 Joissa on sadetta taakka,
 Kyllin lounaista purjeesen
 Jatkoks iltahan saakka.

 Aamutuulahdus nuorena näin
 Ulapoille mun johti,
 Pilvi vihmoili raskain säin,
 – Laskin aavoja kohti.

 Tuuli kirkasti taivaan niin,
 Purtta kellisti vievään,
 Sain jo vauhtia riittämiin
 Purjehdustemppuhun sievään.

 Tullos pois nyt, jos halaat sä, –
 Pois, ken aavoille tohti!
 Taistoni kestä ja näin, kuin mä,
 Katsele mailmaa kohti.

 Myrsky jos pilviä kokoon laas,
 Leikki huimalta näyttää;
 Vesiin päivä jo paistaa taas,
 Pursi parhaansa täyttää.

 Pilvessä tie, tahi väikkyvä vuo,
 Matkalla myös moni tapaus, –
 Eessä tummina aavat nuo:
 Mailma – elämä – vapaus.